Da Scheitahaufn is a siassa Auflauf, eignlich a Essn zum Restlvaweatn, weswegn s a friara weit vabreitet woa. Ea wiad aus oidbochanan Semmen, Müüch, Ziwem und Äpfen gmocht. In ana Auflauffuam wean owexlnd Semmen und Äpfen aufaranaund gschlicht. Schicht auf Schicht, em so, wias bei an Scheitahaufn hoid is. Dazwischn eine wean no da Zimt, da Zucka und de Ziwem eine gstraad. Oman kummt daun a Eidotta-Müüch-Mischung auffe. Heit nimmd ma stot ana Müüch oft an Schlogobas.